У першую чаргу гэта, вядома ж, досьвед. Станаўленьне нас, як музыкаў. Шмат спробаў і памылак. Зьмена мноства складаў. Зьмены ў іміджы, музыцы. Пастаянная праца над сабой. Бесперапынны пошук свайго ўнікальнага гучаньня. Калі параўноўваць канцэрты — мяняецца падыход. Больш увагі надаецца дэталям, пастаноўцы, шоў. Першыя канцэрты — хваляваньне, страх больш перад сцэнай і публікай. Цяпер перад сэтамі хваляваньне з-за пастановачных нюансаў. Пракручваеш у галаве, цi не прапусьціў што-небудзь, ці ўсё на сваіх месцах і гэтак далей.